

**Előterjesztés**

**idegenforgalmi jelentőségű kulturális rendezvények támogatásáról**

**Tisztelt Bizottság!**

2024. évben 17 idegenforgalmi jelentőségű kulturális rendezvény kapott önkormányzati támogatás.

Év elején nem állt rendelkezésre fedezet valamennyi esemény támogatására, így jelen előterjesztés olyan rendezvények támogatását javasolja, melyek az év második felében valósulnak meg, vagy már meg is valósultak.

**VINO Kóstoló Ünnep**

**Időpont: 2024. augusztus 15-19.**

A rendezvényt évek óta az Egri Borút Egyesület koordinálja, akik idén az Agria Film Kft. -t bízták meg a teljes lebonyolítással. 5 napon át számos színes program, esemény, koncert, filmvetítés valósult meg a Dobó téren és a Végvári Vitézek terén. A kiváló időjárás és a rengeteg turista is hozzájárult az esemény sikerességéhez. A szervezők előfinanszírozásban valósították meg a programsorozatot, így utófinanszírozás keretében kérik az önkormányzat támogatását.

**Javasolt támogatás: 3.000.000 Ft**

**Szüret**

**Időpont: 2024. szeptember 14-15.**

Az Egri borvidék kiváló boraival, ínycsiklandó gasztronómiai kínálattal, vezetett pincetúrákkal, nyitott pincékkel, mustkóstolással, szüreti felvonulással, izgalmas szüreti játékokkal, az Egri Bikavér Parkban ingyenesen látogatható családi- és gyerekprogramokkal, koncertekkel, kézműves vásárral várta a Szépasszonyvölgybe látogatókat a 2 napos rendezvény. Szervezője a Szépasszonyvölgyi Vendéglátók Egyesülete volt, akik már több éve szervezik ezt az idegenforgalmi szempontból kiemelt városi rendezvényt. A programok ingyenesek, így nagyrészt az önkormányzat által nyújtott támogatásból tudják a programokat megvalósítani.

A rendezvény már lezajlott, az előző városvezetés támogatására számítva kezdték el a szervezést, de sajnos a támogatási döntés a szeptemberi közgyűlés elmaradása miatt nem születhetett meg. Az egyesület anyagi lehetőségei nem tették lehetővé az előfinanszírozást, így a közreműködők rugalmasságának köszönhetően, mindenki 60 napos fizetési teljesítéssel vállalta a részvételt.

**Javasolt támogatás: 9.000.000 Ft**

**Kamaraopera Fesztivál**

**Időpont: 2024. október 25-27.**

A fesztivál idén 11. alkalommal, 7 előadással várja az e műfaj iránt érdeklődő közönséget. Láthatunk mono- operákat, előfilm-operát, gyerekoperát és egy nagyszabású tánc-operát, melyen közreműködik a szólóénekesek mellett a debreceni Kodály Kórus, a GG Tánc Eger, valamint az Egri Szimfonikus Zenekar. A zenekar pályázati támogatásban is részesült, így az eredeti igényüket nem kívánják érvényesíteni.

**Javasolt támogatás: 5.000.000 Ft**

**Újévköszöntő Gála - 2025**

**Időpont: 2025. január 1.**

Az újévi koncert fellépője pár év kihagyás után újra az Egri Szimfonikus Zenekar lesz. A koncert megszervezésére a zenekart Eger Megyei Jogú Város Önkormányzata kérte fel.

**Javasolt támogatás: 1.000.000 Ft**

A rendezvények plakátjait/programjait az előterjesztés melléklete tartalmazza.

A Kulturális és Idegenforgalmi Bizottság közgyűlés által átruházott hatáskörben dönt az idegenforgalmi és kulturális célú támogatásokról.

Kérem a Tisztelt Bizottságot, hogy a határozati javaslatok szerint támogassák a rendezvényeket.

Eger, 2024. október 10.

**Vágner Ákos**

**polgármester**

**Határozati javaslat (egyszerű többség):**

1.

Eger Megyei Jogú Város Közgyűlése Kulturális és Idegenforgalmi Bizottsága a Közgyűlés által átruházott hatáskörben eljárva dönt arról, hogy az **Egri Borút Egyesület** (székhely: 3300 Eger, Kossuth L. u. 12.) **részére utófinanszírozással 3.000.000 Ft, azaz hárommillió forint működési célú támogatást nyújt a VINO Kóstoló Ünnep Egerben rendezvény megvalósítására.** Jelen döntésével felhatalmazza Eger MJV polgármesterét megállapodás megkötésére. Fedezete a 2024. évi költségvetés II/12/1/1/5/K címszáma.

**Felelős:** Vágner Ákos polgármester megbízásából:

dr. Kormos Ádám

Kabinet Iroda

Juhász Tamás irodavezető

Gazdasági Iroda

**Határidő:** 2024. november 30.

2.

Eger Megyei Jogú Város Közgyűlése Kulturális és Idegenforgalmi Bizottsága a Közgyűlés által átruházott hatáskörben eljárva dönt arról, hogy a **Szépasszonyvölgyi Vendégvárók Egyesülete** (székhely: 3326 Ostoros, Nagyvölgy u. 2.) **részére 9.000.000 Ft, azaz kilencmillió forint működési célú támogatást nyújt a Szüret rendezvény megvalósítására.** Jelen döntésével felhatalmazza Eger MJV polgármesterét megállapodás megkötésére. Fedezete a 2024. évi költségvetés II/12/1/1/5/K címszáma.

**Felelős:** Vágner Ákos polgármester megbízásából:

dr. Kormos Ádám

Kabinet Iroda

Juhász Tamás irodavezető

Gazdasági Iroda

**Határidő:** 2024. október 31.

3.

Eger Megyei Jogú Város Közgyűlése Kulturális és Idegenforgalmi Bizottsága a Közgyűlés által átruházott hatáskörben eljárva dönt arról, hogy az **Egri Szimfonikus Zenekar Kulturális Egyesület** (székhely: 3300 Eger, Knézich K. u. 8.) **részére 5.000.000 Ft, azaz ötmillió forint működési célú támogatást nyújt a Kamaraopera Fesztivál megvalósítására.** Jelen döntésével felhatalmazza Eger MJV polgármesterét megállapodás megkötésére. Fedezete a 2024. évi költségvetés II/14/1/1/5/Ö címszáma.

**Felelős:** Vágner Ákos polgármester megbízásából:

dr. Kormos Ádám

Kabinet Iroda

Juhász Tamás irodavezető

Gazdasági Iroda

**Határidő:** 2024. november 30.

4.

Eger Megyei Jogú Város Közgyűlése Kulturális és Idegenforgalmi Bizottsága a Közgyűlés által átruházott hatáskörben eljárva dönt arról, hogy az **Egri Szimfonikus Zenekar Kulturális Egyesület** (székhely: 3300 Eger, Knézich K. u. 8.) **részére 1.000.000 Ft, azaz egymillió forint működési célú támogatást nyújt a 2025. évi Újévköszöntő Gála megvalósítására.** Jelen döntésével felhatalmazza Eger MJV polgármesterét megállapodás megkötésére. Fedezete a 2024. évi költségvetés II/14/1/1/5/Ö címszáma.

**Felelős:** Vágner Ákos polgármester megbízásából:

dr. Kormos Ádám

Kabinet Iroda

Juhász Tamás irodavezető

Gazdasági Iroda

**Határidő:** 2024. november 30.